CELEX: 62019TA0233
Language: sk
Date: 2021-10-06 00:00:00
Title: Spojené veci T-233/19 a T-234/19: Rozsudok Všeobecného súdu zo 6. októbra 2021 – Infineon Technologies Dresden a Infineon Technologies/Komisia („Štátna pomoc – Schéma pomoci, ktorú Nemecko poskytlo niektorým veľkým odberateľom elektrickej energie – Oslobodenie od sieťových poplatkov za roky 2012 – 2013 – Rozhodnutie vyhlasujúce schému pomoci za nezlučiteľnú s vnútorným trhom a protiprávnu a nariaďujúce vymáhanie vyplatenej pomoci – Žaloba o neplatnosť – Lehota na podanie žaloby – Prípustnosť – Pojem pomoc – Štátne zdroje“)

22.11.2021   
            
            
               SK
            
            
               Úradný vestník Európskej únie
            
            
               C 471/41
            
         
      Rozsudok Všeobecného súdu zo 6. októbra 2021 – Infineon Technologies Dresden a Infineon Technologies/Komisia
      (Spojené veci T-233/19 a T-234/19) (1)
      
      („Štátna pomoc - Schéma pomoci, ktorú Nemecko poskytlo niektorým veľkým odberateľom elektrickej energie - Oslobodenie od sieťových poplatkov za roky 2012 – 2013 - Rozhodnutie vyhlasujúce schému pomoci za nezlučiteľnú s vnútorným trhom a protiprávnu a nariaďujúce vymáhanie vyplatenej pomoci - Žaloba o neplatnosť - Lehota na podanie žaloby - Prípustnosť - Pojem pomoc - Štátne zdroje“)
      (2021/C 471/57)
      Jazyk konania: nemčina
      
         Účastníci konania
      
      
         Žalobkyňa vo veci T-233/19: Infineon Technologies Dresden GmbH & Co. KG (Drážďany, Nemecko) (v zastúpení: L. Assmann a M. Peiffer, advokáti)
      
         Žalobkyňa vo veci T-234/19: Infineon Technologies AG (Neubiberg, Nemecko) (v zastúpení: L. Assmann a M. Peiffer, advokáti)
      
         Žalovaná: Európska komisia (v zastúpení: T. Maxian Rusche a K. Hermann, splnomocnení zástupcovia)
      
         Vedľajší účastník, ktorý v konaní podporuje žalobkyne: Spolková republika Nemecko (v zastúpení: D. Klebs, J. Möller, R. Kanitz, S. Heimerl a S. Costanzo, splnomocnení zástupcovia)
      
         Predmet veci
      
      Návrh na základe článku 263 ZFEÚ na zrušenie rozhodnutia Komisie (EÚ) 2019/56 z 28. mája 2018 o schéme pomoci SA.34045 (2013/C) (ex 2012/NN) uplatnenej Nemeckom pre odberateľov základného zaťaženia podľa paragrafu 19 predpisu StromNEV (Ú. v. EÚ L 14, 2019, s. 1)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Infineon Technologies Dresden GmbH & Co. KG a Infineon Technologies AG znášajú svoje vlastné trovy konania a sú povinné nahradiť trovy konania Európskej komisie.
               
            
                  3.
               
               
                  Spolková republika Nemecko znáša svoje vlastné trovy konania.
               
            
         (1)  Ú. v. EÚ C 213, 24.6.2019.